Erik Andreas Colban

Erik Andreas Colban (født 12. desember 1912 i Oslo, død 22. oktober 1987 i Nice i Frankrike) var en norsk diplomat og ambassadør.

Han var sønn av ambassadør Erik Colban (1876–1956) og Karen Marie Holter (1881–1975). Erik Andreas jr. ble født på en tid da faren var mellom posteringen i Stockholm og Rio de Janeiro.  Etter examen artium 1931 og en cand.jur. 1937, jobbet han fra 1938 ved et forskningsinstitutt i sveitsiske Genève. Samme året startet han også å jobbe for Utenriksdepartementet, hvilket innebar at han i 1949 giftet seg med ministerdatter Martha Advocaat (1923–2007).  Han tilføyde en dr.juris. i 1962 på avhandlingen Stortinget og utenrikspolitikken, utgitt på Universitetsforlaget i 1961. Etter at han ga seg i 1981 bosatte han seg i Nice. For noe han gjorde under den andre verdenskrig mottok han Deltakermedaljen (med rosett). For alt han gjorde ellers mottok han St. Olavs Orden i 1968, da han var stasjonert i Oslo.

Posteringer 
 1938 midlertidig sekretær ved UD i Oslo
 1940 sekretær ved legasjonen i London i England
 1941–1945 midlertidig sekretær for UD som befant seg i London
 1946 konstituert sekretær ved legasjonen i Haag i Nederland
 1947 konstituert byråsjef ved UD i Oslo, fast utnevnt i 1951
 1952–1959 ambassaderåd ved Norges ambassade i Stockholm
 1959–1963 generalkonsul i Cape Town i Sør-Afrika
 1963–1967 ambassadør til Norges ambassade i Buenos Aires i Argentina, sideakkreditert til Asunción og Montevideo i Uruguay
 1967–1973 ekspedisjonssjef i UD sin kulturavdeling
 1973–1981 ambassadør til Norges ambassade i Bern i Sveits, sideakkreditert til Den hellige stol

Referanser 

Norges ambassadører til Argentina
Norges ambassadører til Den hellige stol
Norges ambassadører til Paraguay
Norges ambassadører til Uruguay
Norges ambassadører til Sveits
St. Olavs Orden
Deltagermedaljen
Personer fra Oslo
Fødsler i 1912
Dødsfall i 1987